**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**Коми Республика мутасын аттракционъяслӧн**

**техническӧй состояние да найӧс уджӧдан юкӧнын**

**дінмуын канму контроль (дӧзьӧр) йылысь**

Примитӧма Коми Республикаса

Каналан Сӧветӧн 2024 вося лӧддза-номъя тӧлысь 14 лунӧ

Тайӧ Оланпасӧн «Россия Федерацияын канму контроль (дӧзьӧр) да муниципальнӧй контроль йылысь», «Россия Федерацияса субъектъясын публичнӧй власьт котыртан ӧтувъя принципъяс йылысь» федеральнӧй оланпасъяс серти ладмӧдӧны Коми Республика мутасын аттракционъяслӧн техническӧй состояние да найӧс уджӧдан юкӧнын дінмуын канму контроль (дӧзьӧр) збыльмӧдан торъя юалӧмъяссӧ.

**1 статья**

1. Аттракционъяслӧн техническӧй состояние да найӧс уджӧдан юкӧнын дінмуын канму контрольыс (дӧзьӧрыс) лоӧ дінмуын канму контроль (дӧзьӧр) сикасӧн.

2. Коми Республика мутасын аттракционъяслӧн техническӧй состояние да найӧс уджӧдан юкӧнын дінмуын канму контроль (дӧзьӧр) улӧ веськаланторйӧн лоӧ юридическӧй кывкутысьясӧн, налӧн юрнуӧдысьясӧн да мукӧд чина йӧзӧн, асшӧр уджалысьясӧн, уполномочитӧм найӧс петкӧдлысьясӧн аттракционъяслӧн техническӧй состояние да найӧс уджӧдӧм дорӧ быть колана корӧмъясӧ, кутшӧмъясӧс урчитӧма Россия Федерацияса Веськӧдлан котырӧн, аттракционъяслӧн безопасносьт дорӧ быть колана корӧмъясӧ кутчысьӧм, кутшӧмъясӧс урчитӧма «Аттракционъяслӧн безопасносьт йылысь» Евразияса экономическӧй союзлӧн техническӧй уджаланартӧн.

3. Коми Республика мутасын аттракционъяслӧн техническӧй состояние да найӧс уджӧдан юкӧнын дінмуын канму контрольсӧ (дӧзьӧрсӧ) збыльмӧдӧ Коми Республикаса Веськӧдлан котырӧн уполномочитӧм Коми Республикаса олӧмӧ пӧртысь власьт орган Коми Республикаса Веськӧдлан котырӧн вынсьӧдан положение серти.

**2 статья**

1. Тайӧ Оланпасыс вынсялӧ сійӧс официальнӧя йӧзӧдан лун бӧрын дас лун кольӧм мысти.

2. Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2024 вося лӧддза-номъя тӧлысь 24 лун

37-РЗ №